Na temelju članka 20. Zakona o upravljanju državnom imovinom (»Narodne novine« broj, 52/18), članka 31. Statuta Općine Čaglin (»Službeni glasnik Općine Čaglin « broj 2/23) i Strategije upravljanja imovinom u vlasništvu Općine Čaglin za razdoblje od 2021. do 2027. godine (»Službeni glasnik Općine Čaglin «, broj 10/20), Općinsko vijeće Općine Čaglin na 15. sjednici održanoj dana 28.rujna 2023. godine, donosi

**ODLUKU**

**O USVAJANJU IZVJEŠĆA O PROVEDBI PLANA UPRAVLJANJA IMOVINOM**

**U VLASNIŠTVU OPĆINE ČAGLIN ZA 2022. GODINU**

I.

Ovom Odlukom usvaja se Izvješće o provedbi Godišnjeg plana upravljanja imovinom za 2022. godinu. kojeg sukladno Zakonu o upravljanju državnom imovinom (»Narodne novine« broj, 52/18), načelnik Općine Čaglin jednom godišnje podnosi Općinskom vijeću do 30. rujna tekuće godine za prethodnu godinu.

II.

Izvješće o provedbi Plana upravljanja imovinom za 2022. godinu predstavlja dokument u kojem se opisuje realizacija elemenata strateškog planiranja postavljenih u Strategiji upravljanja imovinom Općine Čaglin za razdoblje od 2021. do 2027. godine (»Službeni glasnik Općine Čaglin «, broj 10/20) i Planu upravljanja imovinom za 2022. godinu.

III.

Ova Odluka stupa na snagu osmoga dana od dana objave u »Službenom glasniku Općine Čaglin«, a objavit će se na službenoj web stranici Općine Čaglin i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13, 85/15, 69/22).

KLASA:024-03/23-01/5

URBROJ:2177-3-1-23-5

Čaglin, 28.rujna 2023.

Predsjednik Općinskog vijeća

Željko Šutić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis i pečat)